Craspedodon

Craspedodon bol rod vtákopanvových dinosaurov, snáď patriaci k infraradu Ceratopsia. Žil vo vrchnej kriede, asi pred 85 miliónmi rokov. Na území dnešného Belgicka bolo nájdených niekoľko zubov, podobných zubom Iguanodona. Typový a jediný známy druh tohto rodu je Craspedodon lonzeensis, opísaný Louisom Dollom v roku 1883, avšak s ohľadom na malé množstvo nájdeného materiálu je považovaný za nomen dubium. Dlho bol tiež považovaný za príslušníka skupiny Iguanodontia, ale neskôr bol preklasifikovaný do kladu Neoceratopsia, v rámci ktorého je zrejme bližšie skupine Ceratopsoidea než Protoceratopsidae. Ak je táto nová klasifikácia správna, stane sa Craspedodon prvým známym európskym neoceratopsidom.Godefroit, Pascal; and Lambert, Olivier (2007). "A re-appraisal of Craspedodon lonzeensis Dollo, 1883 from the Upper Cretaceous of Belgium: the first record of a neoceratopsian dinosaur in Europe?". Bulletin de l'Institut royal des Sciences naturelles de Belgique, Sciences de la Terre, ročník 77: 83–93.

 Referencie 

 Zdroj 


Kategória:Ceratopsia